पाएं अपने शहर की ताज़ा ख़बरें और फ्री ई-पेपरडाउनलोड करें
दमोह विधानसभा सीट के उपचुनाव में मिली हार को लेकर भाजपा में समीक्षा शुरू हो गई है। केंद्रीय मंत्री प्रहलाद पटेल, चुनाव प्रभारी भूपेंद्र सिंह व गोपाल भार्गव और जिलाध्यक्ष प्रदीप लोधी से पार्टी के प्रदेश संगठन ने खुद बात की है। इसके अलावा चुनाव में काम कर रहे संगठन की कोर टीम से भी पूछा गया है। पूर्व वित्तमंत्री जयंत मलैया व भाजपा के प्रत्याशी रहे राहुल सिंह से भी तमाम रिपोर्ट ली गई है।
इतनी तैयारियों के बाद भी 17 हजार से मिली शिकस्त पार्टी पचा नहीं पा रही है। इसके अलावा परिणाम घोषित होने के बाद प्रत्याशी राहुल का मलैया परिवार पर भितरघात का आरोप लगाना भी पार्टी में गंभीरता से लिया गया है। पार्टी सूत्रों का कहना है कि बुधवार को भोपाल में केंद्रीय मंत्री पटेल और गृहमंत्री नरोत्तम मिश्रा पार्टी दफ्तर पहुंचे थे। प्रदेश अध्यक्ष वीडी शर्मा, संगठन महामंत्री सुहास भगत और सह संगठन महामंत्री हितानंद शर्मा भी थे।
दमोह से जुड़े मामले को लेकर इनके बीच चर्चा हुई है। शर्मा इससे पहले ही पटेल से एक बार बात कर चुके हैं। लिहाजा माना जा रहा है कि दमोह जिले के संगठन पर बड़ी कार्रवाई एक-दो दिन में हो सकती है। इस बीच राहुल सिंह का कहना है कि जो कुछ हुआ, वह मुख्यमंत्री शिवराज सिंह चौहान, प्रदेश अध्यक्ष शर्मा के सामने हुआ। पार्टी से फोन आया था, उन्हें जानकारी दे दी है। केंद्रीय मंत्री पटेल भोपाल से दमोह आ गए हैं। इनसे भी चर्चा होगी। भोपाल जाकर भी बताउंगा।
^मैंने पहले ही कहा है कि गहराई से समीक्षा करूंगा। कुछ जानकारी ली हैं। सभी से बात करके निर्णय करेंगे कि आगे क्या करना है।'
-वीडी शर्मा, प्रदेश अध्यक्ष, भाजपा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn